Abǒg tē hḿ ńkúkúmá ā yi dzóē á sósōó, miǹtómbā myâyi dzóē á tə́tə̄lə́. 2Mod ósə yǎ ábə̄ bɔ́ a yi bɔ ékə m̀bíl ású evúndu, asɔbɔ́ ású ńkulu, bâyi bɔ́ anə́ miǹlod mí áswē á zāŋ ǹkód sí anə́ édzidzǐn yā mod akɔ́g, é vóm sí é man yǎ dīg. 3Mís mə́ ébá báyén mâyǐ kīg fə búdiban, məlɔ́ mə́ ébá báwóg mâyi tóán vōgolo. 4É bod bə́ nə̄ ótsə̄tsāban bâyi loobo, nə́ bə́ bui fəg, bə́ yəm mam, ńdɔ oyə́m ébá bə́ nə̄ bīkə́gə́bə̄ wâyi kɔ́bɔ̄ ávōl á sáŋ sáŋ sáŋ. 5Bâyǐ kīg fə lóe dzə́dzāā mod nâ ǹtómba, ngə́ kig ádzō ai mod bidzabí naa a nə akab. 6Dzə́dzāā mod a kɔ́bɔ və məfódan, ǹnə́m wóé wâtsog və abé; a bɔ é mam mábə́b, ńdɔ̄ fə a kɔ́bɔ ai Ǹtondôbə ǹkɔ́bɔ̄ ébyandí, a dzoge ébá báwú zie bə́ wúa zie, ébá báwū ékōdé bə́ wúa ekódé. 7Ḿfág mod bidzabí, mim̀bɔán míé mí nə və mətóm, ǹgúmā étɔ̄á wóé və nâ a dzə́ŋ ḿból yǎ ā dzâ zəzə̌ bod ai bibúg miǹnǎl, éyɔŋ bingóngɔ́l bítē byákɔ́bɔ adzó dábán.